เรื่องร้องเรียน (เสียงรบกวน,ร้องเรียน) วันที่ 2023-09-20 02:30:24 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037802
ขอให้แก้ไขปัญหาเสียงดังรบกวนจากการเล่นกีฬา ประเภทบาสเกตบอล บริเวณ ซอยไทยรามัญ (ไม่มีลำดับที่ซอย) ซอยย่อยที่ 12 ภายในหมู่บ้านเคซีคลัสเตอร์ 7 (ไม่มีหมู่ที่) แขวงสามวาตะวันตก เขตคลองสามวา กรุงเทพมหานคร จุดสังเกต หากเข้ามาจากซอยย่อยที่ 12 ตรงเข้าไปประมาณ 500 เมตร จะพบเห็นการเล่นกีฬา ประเภทบาสเกตบอล อยู่ช่วงกลางซอยย่อยดังกล่าว ด้านซ้ายมือ ซึ่งมีการวางแป้นบาสเกตบอลแบบล้อเลื่อน ที่มีขนาดใหญ่ เนื่องจากผู้ร้องแจ้งว่า ในบริเวณพื้นที่ดังกล่าว เป็นหมู่บ้านทาวน์เฮ้าส์ มีเจ้าของบ้าน (ไม่ประสงค์แจ้งเลขที่บ้านและไม่ประสงค์ระบุรายละเอียดเจ้าของบ้าน) ได้ซื้อแป้นบาสเกตบอล แบบล้อเลื่อน ไปตั้งไว้บริเวณด้านหน้าบ้านของตนเอง โดยให้บุตรของตนเองเล่นบาสเกตบอล ซึ่งบุตรของเจ้าของบ้านที่กล่าวข้างต้น กำลังศึกษาอยู่ในระดับชั้นมัธยมศึกษาตอนปลาย จำนวน 1 คน (ไม่ประสงค์แจ้งรายละเอียดบุตรของเจ้าของบ้าน) และอีกประมาณ 2-3 คน จะเป็นเด็กเล็กที่กำลังศึกษาอยู่ในระดับชั้นประถมศึกษา จะเล่นบาสเกตบอลตั้งแต่เวลาประมาณ 17.30-18.30 น. เป็นประจำเกือบทุกวัน ซึ่งการเล่นบาสเกตบอลมีการเลี้ยงบาสเกตบอลกระแทกพื้นอยู่ตลอดเวลา ซึ่งเมื่อก่อนไม่ได้รับความเดือดร้อนจากการเล่นบาสเกตบอลเท่าไรนัก แต่พอช่วงหลังมานี้เริ่มประสบปัญหาในลักษณะดังกล่าวมากขึ้น ส่งผลให้ประชาชนในพื้นที่ได้รับความเดือดร้อนเป็นอย่างมาก (ไม่ระบุจำนวนผู้ได้รับความเดือดร้อนแน่ชัด) ซึ่งปัจจุบัน (วันที่ 19 กันยายน 2566) เวลาประมาณ 17.30-18.25 น. ยังพบเห็นอยู่เช่นเดิม พบเห็นมาเป็นระยะเวลาเกือบประมาณ 1 ปี จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata